Επίλογος

20 .Ήδη όμως ,κύριοι βουλευτές ,αντιλήφθηκα ότι κάποιοι δυσαρεστούνται με μένα και για αυτά ,ότι δηλαδή αν και είμαι νεότερος επιχείρησα να μιλήσω δημόσια .Εγώ δε αρχικά αναγκάστηκα να μιλήσω για τις πράξεις μου ,έπειτα βέβαια και εγώ ο ίδιος νομίζω ότι επέδειξα μεγαλύτερη φιλοδοξία από όσο πρέπει ,επειδή από τη μια συλλογιζόμουν τους προγόνους ,ότι δηλαδή καθόλου δεν έχουν πάψει να ασχολούνται με τα πολιτικά και από την άλλη 21 επειδή βλέπω εσάς (γιατί πρέπει να λέω την αλήθεια ) ότι αυτού του είδους μόνο τους ανθρώπους θεωρείτε ότι είναι άξιοι τιμής ,ώστε βλέποντας εσάς να έχετε αυτή τη γνώμη ποιος δε θα παρακινούνταν να ενεργεί και να μιλά για τα συμφέροντα της πόλης ;Και για ποιο λόγο θα αγανακτούσατε με αυτούς ;Γιατί δεν είναι άλλοι κριτές για αυτά αλλά εσείς.

**Σχόλια**

**<<Ο επίλογος αποτελείται από τέσσερα στοιχεία .Πρώτα προσπαθεί να δημιουργήσει στους ακροατές ευνοϊκή διάθεση για τον ομιλητή και αρνητική για τον αντίπαλο ,έπειτα να εξάρει ή να μειώσει τη σημασία ορισμένων πραγμάτων ,τρίτον να διεγείρει το πάθος στην ψυχή του ακροατή και τέταρτο να ξαναθυμίσει τα γεγονότα για τα οποία ΄εγινε λόγος >>. (Αριστοτέλης ,Ρητορική)**

Ο ομιλητής στον επίλογο επιτυγχάνει τους παραπάνω στόχους .

Ο επίλογος εξάλλου είναι ο κατεξοχήν χώρος των ρητορικών παθών .Έτσι ,ο Μαντίθεος προσπαθώντας να προλάβει τυχόν αρνητικές αντιδράσεις και ταυτόχρονα να κερδίσει την ευμενή διάθεση του ακροατηρίου του ,υποστηρίζει ότι αναγκάστηκε να μιλήσει δημόσια ,αν και είναι νέος στην ηλικία .Έπειτα δικαιολογεί τις πολιτικές του φιλοδοξίες λέγοντας ότι ακολουθεί τα πρότυπα των προγόνων του ,μια αναφορά που σίγουρα θα γέμισε υπερηφάνια τους Αθηναίους . Μάλιστα ισχυρό κίνητρο για αυτόν αποτέλεσε η άποψη των βουλευτών που θεωρούν πως είναι αξιόλογοι άνθρωποι όσοι ασχολούνται με τα κοινά.

<<Με μεγάλη ευστροφία επιρρίπτει την <<ευθύνη >> για τις δικές του φιλοδοξίες στους ίδιους τους ακροατές –δικαστές του. **Τους κολακεύει** λέγοντας πως αυτοί είναι που τιμούν εξαιρετικά όποιον ασχολείται με τα κοινά και τη δική τους εκτίμηση θέλει και ο ίδιος να κερδίσει. Ευμενή διάθεση δημιουργεί τέλος με την έμφαση που δίνει στην κυρίαρχη κρίση τους ,στην οποία επαφίεται >>.

Ο Μαντίθεος στην εκκλησία του δήμου δεν ακολούθησε την παράδοση που έλεγε ότι οι νέοι αν και είχαν δικαίωμα να μιλήσουν από σεβασμό στους μεγαλύτερους δε μιλούσαν πρώτοι. Έτσι κάποιοι συμπολίτες του τον θεώρησαν αυθάδη και αλαζόνα.

**ΗΘΟΠΟΙΙΑ :ήθος κατηγορούμενου –**φιλόδοξος με διάθεση αυτοκριτικής και αιτιολόγησης της φιλοδοξίας του.

**ΡΗΤΟΡΙΚΑ ΣΧΗΜΑΤΑ**

* Ρητορικές ερωτήσεις

-Τις οὑκ ἀν ἐπαρθείη πράττειν και λέγειν ὐπέρ τῆς πόλεως;

Η ερώτηση ισοδυναμεί με έντονη κατάφαση :<<Πάντες αν ἐπαρθεῖεν >> ,υποδεικνύει στους βουλευτές τη στάση που πρέπει να κρατήσουν.

-Τίς ἀν τούτοις άχθοισθε;

Η ερώτηση ισοδυναμεί με έντονη άρνηση:<<Ούδείς >>

Στόχος των ρητορικών ερωτήσεων είναι να προσδώσουν έμφαση στα λόγια του ομιλητή και να εντείνουν την προσοχή και το ενδιαφέρον των ακροατών.

* Αντίθεση

-το μέν πρωτον ηναγκάσθην #έπειτα μέντοι δοκω φιλοτιμότερον διατεθηναι του δέοντος

Αξίζει να επισημάνουμε πως στόχος του επιλόγου είναι η **ανάμνηση** (σύντομη ανακεφαλαίωση) και η **παθοποιία (πρόκληση συναισθημάτων ).**

**Ωστόσο ,**ο Μαντίθεος δεν κάνει κάτι από τα παραπάνω. Ίσως αυτό να υποδηλώνει πως θεωρεί πως έχει ανασκευάσει με επάρκεια την κατηγορία του και οι δικαστές θα αποφασίσουν υπέρ του ,οπότε δεν ήταν απαραίτητες οι αναφορές αυτές στον επίλογο.